|  |  |  |
| --- | --- | --- |
|  | **KOMMUNALBESTYRELSEMI****IMMIKKUT ITTUMIK ATAATSIMIINNISSAQ** **MARLUNNGORNEQ ULLOQ 26. JANUAR 2020 NAL. 09.00** |  |

**Peqataasut:** Palle Jerimiassen (S), borgmester

 Sakio Fleischer (S), borgmesterip sinniisussaa siulleq

 Anthon Frederiksen (PN), borgmesterip sinniisussaata tullia

 Jørgen Kristensen (S)

 Jakob Petersen (S)

 Thimothæus Petersen (S)

 Ane Marie M. Andersen (S)

 Ane Lone Bagger (S)

 Jens Danielsen (S)

 Jens Kristian Therkelsen (S)

 Karl Markussen (A)

 Aqqalu Jerimiassen (A)

 Aqqaluk Heilmann (PN)

 Ole Danielsen (PN)

 Bendt B. Kristiansen (IA)

 Regine N. Bidstrup (IA)

 Lena Ravn Davidsen (D)

**Pisortaaneq:** Nick Nielsen

**Imaqarniliortoq:** Pisortaaneq

**Immikkut peqataasut:** Pisortaqatigiit

**Nutserisut:**

**Ingerlannera:** Telefonikkut

|  |  |  |
| --- | --- | --- |
| **KOM** | **PINEQARTUT** | **BILAG** |
| ORI | Ilisimatitsissutit | ~ |
| 21-001 | Piginnittuunermik periutsip toqqarnissaa | 001 |
| 21-002 | Thulefondip malittarisassaanik allannguineq | 002 |
| 21-003 | Oqaluuserisassatut siunnersuut | 003 |
|  |  |  |

**Aalajangiineq:**

|  |
| --- |
| **Oqaluuserisassat akuerineqarput.** |

Ilisimatitsissutit:

**Siunnersuutip akineqarnera**

Kommunalbestyrelse-ip ataatsimiinnerani ilaasortat siunnersuutaat qaqinneqarput uanilu siunnersuutit ilaat akineqarput.

**#13 Edvard (Aqqaluk) Heilmann (PN)**

Ilaasortap oqariartuutingaa siunnersuutini 62-it akineqarnikuunngittut, kisianni allattoqarfimmut 29. august 2018-imi ilaasortaq allappoq:

*Haluu Nick…*

*Tassa malinnaaffigivakka nassiuttakkatit… allakkat 64-iugaluarput taakkunannga*

*Ataaseq tasiusami puttasussat pilersinneqalereersimasoq ilanngaatigigaanni 63-iussapput….*

*Naatsorsuutigivara qanoq naleqartussaaneri ersarissippata qinikkat iliuuseqarumaarneri aaliagigassanut,*

*Kiisalu ilai takuakka suliaq aallartinneqarsinnaasutut ittut soorlu saliinissanut tungassuteqartut il.il.*

*Aqqaluk*

Ilanngussami takuneqarsinnaavoq siunnersuutit tamarmik akineqarsimanerinut nalunaarusiaq.

Bilag ORI-01 Email-ikkut allaqatingiinneq

Bilag ORI-02 Siunnersuutit akineqarneri

**#2 Sakio Fleischer (S)**

1. **Uummannami Upernavimmilu inissianik nappaanissamik kissaatip misissuiffigineqarnera**

*Akissut*

*Massakorpiaq ingerlatsivik Uummannap Ineriartortinneqarnissaanut pilersaarusiamik suliaqarpoq,**uani sanaartornissamut periarfissat piffinni nutaani illoqarfioreersumilu periarfissat nutaat toqqarneqassapput. Upernavimmut pilersaarut assingusoq Uummannami pilersaarut malillugu suliarineqassaaq. Aqqusinernik sanaartorfigissaaneq aallartisareernikuuvoq, Upernaviup avannarpasittortaani aamma tassaassaaq siunissami sanaartorfissanut isertarfissaq alliliinissamilu.*

*Tamakku saniatigut illutoqqat isalersut isaterneqarnissaat pilersaarusiorneqarnikuuvoq, pingaartumik Upernavimmi Uummannamilu. Tamanna pissaaq, kommuni illunik tamakkuninnga isaternerisigut, kommunimut pilersaarummik unioqqutitsimmata. Tassunga aningaasartuutit sanaartorfigissaanermut ilanngunneqassapput, nunaminertamik tamanik atorneqarsinnaasumik atuinissamut kissaateqartunit akilerneqartasallutik. Taama periuseqarneq kommunini aamma allani atugaaavoq, taamaalilluni ingerlaarnissaq qulakkeerneqassaaaq sanaartugassatigut missingersuusiorluaqqaarnikkut peqarnissaq pisariaqarani. Tamakku saniatigut pilersaaruteqartoqarpoq, ass. inuusuttunut inissiat Uummannami, atuinissamut siunnersuut suliarineqarnikuuvoq, taakkununnga aningaasassat Namminersorlutik Oqartussanut qinnutigineqassapput.*

1. **Uumannami sapummik/nunniugamik oqquiffissamik pilersitsinissaq pillugu periarfissaqarnersoq misissuiffigineqarnissaanut siunnersuut**

*Akissut*

*Uummannap avannaatungaani kimmut oqquiffissamik sapummik isumassarsiaq pilersaarutitut arlaleriaq qaqinneqartaraluarpoq. Ilumoortumik piviusunngortinneqarsinnaavoq.*

*Uani pineqarami sanaartugassaq angisooq, aallaqqaammut aningaasaliiffigineqarsinnaanissaa misissueqqaarnissamut pilersaarusiorlugu suliarineqassalluni. Annertussusaa aallaavigalugu qanoq akeqassanersoq aaliangerneqarsinnaavoq, kiisalu politikkikkut aalingiiffigineqarluni suliassaq kissaatigineqarnersoq ingerlateqqinneqarnissaa.*

**#6 Susanne K. Eliassen (S)**

1. **Innaarsunni multihusi erngup aqqutaanut pingaarnermut attavilerneqarsinnaava?**

*Akissut*

*Periarfissaqarpoq, multihusi erngup aqqutaanut pingaarnermut attavilissallugu. Aamma taama pisariaqarpoq atuarfittaassaq nutaaq. Politikkikkut kissaatigineqarpat tassunga tunngatillugu, pilersaarusiorneqarsinnaavoq suliassartaa taavalu neqeroortoqartillugu tassunga. Suliap aallartinneqassappat soorunami pisariaqarpoq suliassap missingersuusiornissaa.*

1. **Innaarsunni sannaviup nutarterneqarnissaa pillugu siunnersuut**

*Akissut*

*Sanaartornermut immikkoortortaqarfiup Innaarsunni sannavik misissorsimavaa, nalilerneqarporlu, akilersinnaanerusoq nutaamik nappaalluni sannavittaarnissaq pisoqqap iluarsaanneraninngarniit. Tamanna patsiseqarpoq sannaviup pioreersup qanoq innera, kiisalu illup pilersinneqarnerani suliaanera. Politikkikkut aaliangiiffigisariaqarpoq suliassaq sanaartugassatut salliutinneqassanersoq.*

1. **Innaarsunni anartarfilerinermik ajornartorsiuteqarneq pillugu saaffiginnissut**

*Akissut*

*Aasap ingerlanerani Innaarsunni anartarfilerineq assut annertuumik ajornartorsiutaavoq. Tamanna patsiseqarpoq ilaatigut anartarfilerisumit kiisalu ATV-it ajoquteqarneri. Taamaattoq aasap naajartulernerani nunaqarfimmut ikiuisussat nassiunneqarput ajornartorsiummik ikiuisussat. Taamaattumik pisoq ullumikkut ajunnginneroqaaq, ukiup aallartinneraniit. Ilutigalugulu anartarfilerisoq namminersortoq nunaqarfimmi atorfinitsinneqarpoq.*

1. **Upernaviup aqqusernginik iluarsartuussinissamut siunnersuut**

*Akissut*

*Sanaartugassanut siunnersuummi aqqusinernut asfaltilersuinissamut aningaasanik immikoortitsisoqarnikuuvoq naak taakku aningaasaliissutit sumi atorneqarnissaat/pinissaat aaliangerneqarsimanngikkaluartoq. Upernavik ukiuni kingullerni aqqusernganik asfaltilersuisoqarfiunngilaq, tassunga tunngatillugu salliutinneqarsimanatik. Ingerlatsiveqarfimmiit aamma siunnersuutigineqarpoq Upernavik salliutinneqassasoq.*

**#12 Aqqalu Jerimiassen (A)**

1. **Ilulissani sisoraatinik majuartaatitaarnissamut periarfissaqarnersoq misissorneqarnissaanut siunnersuut**

*Akissut*

*Ineriartortitsinissamut pilersaarummi periusissiami aggersumiippoq Ilulissat Avannaanut majuartaammut sisoraatinillu timersornermut nunaminertaq atugassaq inniminnerneqarnikuuvoq. Nunaminertaq tamanna qanimut misissugassaavoq. Saniatigut aamma misissorneqassaaq majuartaatinut mikinerusunut illoqarfimmut qanittuani periarfissaqarnersoq, assersuutigalugu Sisimiuni pigineqartup assinganik. Pissutsit tamakku ingerlatsiviup qanimut misissorniarpai najukkamilu annertunerusumik immersorneqarnissamik suliamut tunngasunik katerseqqaarumaarluni, tamanna politikkikkut kissaatigineqassappat.*

1. **Aqquserngit aqqisa ativiinut pioreersunut naleqqussarneqarnissai periarfissaqarnersoq**

*Akissut*

*Kommunip nammineq aaliangiussinnaavai atit- piffiillu aqqi, kiisalu naggataarutaasumik aaliangiinerit Teknikkeqarnermut Ataatsimiititaliamit atinik tamanut unammisitsinerni aaliangiuttarpai. Kisiannili aamma aqquserngit atiisa ativii malinneqassanersut politikkikkut aaliangiunneqariataarsinnaasarput. Tamanna suliassaq annertusinnaasarpoq, apeqqutaalluni aqquserngit aqqi qassit pineqarnersut. Atip allanngorneqarnera aaliangiiffigeriarlugu saniatigut nunap assingi tamavimmik malinnaatinneqassapput. Kikkunnut attuumassutilinnut tamanut atip allannguutaa ilisimatitsissutigineqassaaq: Najugaqartunut, suliffeqarfiit il.li., Asiaq, Ingerlatsinermut immikkoortortaq, (aqqusinermut allagartassaq ati nutaaq atorlugu sananeqassaaq), Sullissivik (inunnut allattorsimaffimmut allannguinissaq), Politi, Upalungaarsimatitaq, inunnik allattorsimaffik aqquserngup ilisarnaatissaanik (vejkode) nutaamik pissaaq. Tamakku saniatigut najugallit ilaasortaaffitik (abonnement) assigiinngitsut allanngortissavaat. Tassani alloriarnermi siulleq tassaassaaq, atit sorliit allanngussanersut tamanut paasiuminartunngortissallugu.*

1. **Asfaltitoqqap qapiarlugu piiarneqaqqaartarnissaanut pilersaarusiaq suliarineqarsinnaanerluni taamaliornikkut asfaltip issutsippallaannginnissaa pillugu**

*Akissut*

*2020 -imiilli Ilulissani asfaltitoqqap asfaltip qalia qalliup piiarlugu qapiarneqaqqaartarnera atugaavoq, nutaamik qallerneqannginnerani. 2020 -imi katillugu 90 tons asfalti Ilulissat aqqusernginit qapiarlugu peerneqarpoq, nutaamik asfaltimik qallerneqannginnerani. Qapiaat Ilulissani taamaallaat atorneqarnikuuvoq, kisianni qapiaasarneq tamatigut ilaatinneqartariaqarpoq pilersaarutaasumik asfaltimik suliaqanermi, periarfissaatillugu. Ingerlatsivik taama ittumik pilersaarusiamik suliaqassaaq. Taamaattoq ilisimatitsissutigineqassaaq aqquserngit ilaat ataasiakkaat qaleriiaarneqarsimasutut asfaltimik qalligaasut, saneraagut isigalugit. Tamanna patsiseqarpoq, aqquserngip saneraatigut asfaltilersorneqarnikuummata. Taakkunani imaanngikkaluarpoq asfaltimik issusuukullammik pilersorneqarsimagamik taamaattut, kisianni tassa qalligaapput aqqusinermut atortussamik asfaltimik akusamik allanngujuittuunissaa pillugu.*

1. **Nunap aqqinik pisoqqanik nalunaarsuisarnissamik siunnersuut**

*Akissut*

*Taama suliaqarneq 2021-imi ingerlaavartussatut aallartinneqarsinnaavoq. Innuttaasut utoqqaat suleqatigalugit illoqarfimmi Ilulissani nalunaarsuineq taaguutittoqanik/atitoqqanik nalunaarsuineq aallartinneqareernikuuvoq. Taama suliaqarneq illoqarfinni nunaqarfinnilu allani najugalinnik allanik peqateqarluni ingerlateqqinneqarsinnaavoq. Uaniipporli taama suliaqarneq piffissaq ungasissoq eqqarsaatigalugu sivisuumik piffissamik tigusisumik nalunaarsuineq ingerlanneqartarmat. Atit nalunaarsorneqarneri, aqquserngit- piffiillu aqqi pinnagit, pisortatigoortumik atit/taaguuserneqartut taakkuusarput Kalaalit Nunaanni Nunat aqqinik aaliangiisartunit suliarineqaqqaartussat.*

**#16 Regine N. Bidstrup (IA)**

1. **Ukiuni kingullerni kommunip nunaqarfinni suliaralugit aallartissimasai sanaartukkat pillugit paasissutissinneqarnissamik kissaat**

**Akissut**

Avannaata Kommunia ukiuini ingerlasuni 2018-2020-imut sanaartukkat angisuut mikisullu 32-t nunaqarfinni aallartissimavai katillugit kr. 33.7 mio. missaanni nalillit. Sanaartugassat suliassat piffissami tassa amerliartuaarusaartuarput:

* 2018-imi sanaartugassanut suliassat aallartisarneqarsimapput Saqqami, Qeqertami, Kullorsuaq Tasiusamilu kr. 6.2 mio. missaanni nalillit
* 2019-imi sanaartugassanut suliassat Ilimanaq, Saqqaq, Saattut, Ukkusissat, Qaarsut, Aappilattoq, Tasiusaq Upernavik Kujallermilu aallartisarneqarsimapput kr. 9.4 mio. missaanni nalillit
* 2020-imi sanaartugassanut suliassat aallartisarneqarsimapput Ilimanaq, Qeqertaq, Ikerasak, Saattut, Ukkusissat, Aappilattoq, Kangersuatsiaq, Kullorsuaq, Innaarsuit, Nuussuaq, Tasiusaq Savissivimmilu kr. 22.9 mio. missaanni nalillit

Akit ukiuni tulliuttuniipput missiliukkat taakkuuppullu annermik suliassat sanaartugassat angisuut. Kommunip ingerlaavartumik sanaartugassat-/ingerlatsinermut suliassat nunaqarfinni aallartisartarpai, naak immaqa ukiuni tulliuttuni misingersuusianiinngikkaluartut.

1. **Apeqqummi pineqarput Tasiusami illut isalersut aammalu taakkua isaterneqarnissaannut periarfissat**

*Akissut*

*Missingersuutit pisariaqartitsinermik naammassiisut aamma piareerlugu ersarissarnerisigut suliassaq naammassineqarsinnaavoq. Alloriarneq siulleq tassa suliassap ersarissarnissaa illut isalersut taakku eqqarsaatigalugit, pigineqanngitsut. Tasiusami suliassaq aammalumi nunaqarfinni illoqarfinnilu allani suliassat aallartinneqarsinnaapput. Taava Isaterinissamut aningaasassat immikkoortinneqassapput. Kommunit allat iluseq taanna atornikuuaat, tassa kommunip isaterineq isumagissagaa taavalu aningaasartuutit tassunga tunngasut sanaartorfigissaanermut akiliutit qaavinut ilineqarlutik. Imaappoq, nunaminertamik nutaamik piginnilertussaq nunaminertamut tassunga nutaamik illumik nappaarusuttoq akiliutissaq taanna akilissavaa. Ingerlatsivik illutoqqanik isatigassanik sumiiffissiuineq/pilersaarusiornerlu suliaq aallartissavaa, isaterneqarnissamut piareersimasut. Suliaq Upernavimmi ingerlanneqalereerpoq aamma Tasiusami aallartipput.*

1. **Inoqarfiusuni periarfissalinni neqitsersuisarfinnik pilersitsisoqarnissaanik siunnersuut**

*Akissut*

*Neqitsersuisarfinnik pilersitsisoqarnissaanik periarfissaqarpoq, missingersuutitigut aningaasaliiffigineqarpat. Kommuni tamakkerlugu suliap naammassineqarnissaanut siullermik piumasaqaataassooq, pisariaqartitsinerup sumiinnera misissuiffigineqaqqaassammat. Taakku saniatigut najukkami pissutsit takusarneqaqqaassapput. Piffiit ilaanni neqitsersuisarfeqarnissamut inissaqareerpoq, kisiannili nunaqarfiit ilaanni illut ilaat isaterneqaqqaartariaqassaaq imaluunniit allatut suliniuteqaqqaartariaqassaaq inissaqartinniarlugu. Paasissutissat katersorneqartut aallaavigissagaanni, taava nunaqarfiit sorliunersut salliutitassat toqqagaassapput tassanngaanniillu missingersuusiorluni.*

**Aalajangiineq:**

|  |
| --- |
| **Ilisimatitsissutit tusaatissatut tinguneqarput.** |

|  |  |  |  |
| --- | --- | --- | --- |
| **Suliaq nr.** | **Pineqartoq** | **Ilanng. nr.** | **001** |
| **KOM 21-001** | **Piginnittuunermik periutsip toqqarnissaa** | **Journal nr.** |  |

Uteqqiineq:

Pisortat illuutigisaat tamaasa kommuninut tunniunnissaat Namminersorlutik Oqartussat kissaatigaat. Tamanna ilaatigut aserfallatsaaliugassanik amigaataasut tapertaavigisinnaaniarlugit, aammalu attartortunut maannakkut atugarisat pitsanngorsaaviginiarlugit kissaatigineqarpoq. Taamaattumik inissianik siunissami ingerlaqatarnissamut tunngaviusinnaasunik periutsinik pingasunik kommune-it ataatsimoorlutik ilusiliisimapput.

Suliamik saqqummiussinermi matumani inissiat tunniunneqassappata ilusermik sorlermik kommunip suliamik ingerlataqarnissaanik kommunalbestyrelse isummissaaq.

Suliap saqqummiunnera:

Nunatsinni inissiat amerlanerpaat pisortanit pigineqarput, tassalu Namminersorlutik Oqartussanit 58 %-it kommuninit 42 %-it pigineqarlutik. Inissiat amerlanerpaat pisoqaallutillu nungullarsimapput, inissiallu 11.500-t tungaannut amerlassuseqarput, massakkumuungallartoq missingiut nalorninartumik toqqammaveqartoq kr. 2.6 mia. missaannik iluarsaattarialittut pisariaqartitsinermi naleqartutut taaneqarpoq. Inissiat taakku ullumikkut kommunini ingerlatseqatigiiffinnit imaluunniit inissianik ingerlatseqatigiiffimmit INI A/S-imit aqunneqarput. Inissiat attartorneqarsinnaasut 12 % missaat Avannaata Kommunia-niipput.

Inissianik piginnittuunerit ingerlatsinerillu inissianik piujuartitsinerusumik ingerlatsinermik qularnaaraluni allanngortinneqassasut Namminersorlutik Oqartussat isumaqarput. Assersuutigalugu iluarsaassinermut aningaasaliissutit amerlanerujussuit immikkoortinneqarnissaannik tamanna nassataqassaaq, taamaalilluni tamatumunnga pisariaqartitaqarneq matussuserneqarsinnaassammat.

Inissiat naleqassusaasa nalunaarsornerinik kommuninik suleqateqarlutik Namminersorlutik Oqartussat ingerlataqarput paasissutissiinerillu ataavartumi kommunalbestyrelse-imut ingerlanneqartassapput. Taamaaliortoqarpoq tunniussaqarnerup paasissutissiiffingilluarneqartumik tunngaveqarluni pisinnaanissaa qularnaarniarlugu, aammalu tigusinikkut aningaasaqarnermi kinguleruttut sorlernik malitseqarneri erseqqissaaviginiarlugit. Piginnittuunissamut aqutsinissamullu periutsinik pingasunik, *ataasiakkaanut, nammataqatigiinnertut* aammalu *isumalluutinik tunngavilittut periutsinik* taaneqartunik kommune-it ataatsimoorlutik suliaqarsimapput toqqarneqarsinnaasunik. Periutsit taakku tamarmik ilanngussamik immikkuualuttortalersukkatut nassuiarneqarput.

*Iluarsiinissamut siunnersuut – sammisanut tunngatillugu nalilersuineq*

Attartortunut kommunimullu piginnittuunermut iluserisap iluaqutaanissaa pingaartuuvoq. Maannakkut iluserisaq attassisinnaanngilaq, inissiat naammaginartumik iluserisassamik attassinissaannut iluarsaassinissamut aningaasaliissutit immikkoortitat naammanngimmata.

Maannakkut inissianik pisariaqartitsinermut ilisimasaqarneq paasisimasaqarnerlu qaninnerusumiimmat kommunip aserfallatsaaliuinissamut aningaasaliissutinik atugaqarluarnerusinnaanera Avannaata Kommuniata nalilersuutigaa. Tamatuma saniatigut iluaqutaasussani ilaavoq ineriartortitsinissamut ingerlatseqatigiiffik, Avannaa Development aqqutigalugu kommune inissianik imatut nalingisaanik inissiissammat taarsigassarsiaasinnaasut, assersuutigalugu inissianik nutaanik sanaartuinermut, aningaasaliinermut atugarineqarsinnaalissallutik. Taamaaliornermigut kommunip siunissami inissianik amigaateqarnissaq ajornannginnerusumik pinaveersaartissinnaavaa.

Aqutsinerup ingerlatarinerinut kommunip kisimiilluni aningaasartuutit tamaasa akilissappagit assut aningaasartuuteqarfiussaaq. Naatorsuutingineqassooq sulisut 30-it missaat kommune-mut Avannaani inissiaatileqatingiiffimmi sulisut nuutinneqarnissaat, qanoq allaffissornerup naleqarnissaa massakkumut oqaatingiuminaappoq, kisianni nalornissutingineqassanngilaq kommune karsianut aningaasartuurtaassanngimmat. Taamaattumik ingerlatsinermut aningaasartuutip ilaa taanna ataatsimoorunneqartumik pisinnaassappat iluaqutaassaaq, soorlu kommuninit. Iluseq taanna *isumalluutinik tunngaveqartutut* iluarsiissutitut taanguteqarpoq. Inissianik attartortunut kommunimullu pitsaanerpaamik iluaqutaassammat iluarsiissut taannarpiaq Aqutsisut allattoqarfiata inassutigaa.

*Ingerlariaqqinnissaq*

Piginnittuunermut ilusissamut kommunit kissaatigisaat pillugu Namminersorlutik Oqartussat nalunaarummik pissarsiniarput, taamaattumillu pineqartup isummerfiginissaa pillugu kommune kimigiiserfigineqarpoq. Inissianik tigusinissamut tunngatillugu ingerlataqarnissaq nangissaaq, tassanilu aningaasaqarnermut ataatsimiititaliaq aamma kommunalbestyrelse ilisimatinneqartuassapput.

Borgmester-it isumaqatingiipput 15. februar naapinniarlutik kommune-ni kommunalbestyrelse aaliangersimaneri eqqartorlungit, tamatuma kingorna ataatsimoortumik kommune Naalakkersuisunut suliaq pillungu oqariartornissaat naattorsuutingineqassooq.

Kommunalbestyrelse pinginnittuunissamut apeqqut isummerfingivaa paasissutissat toqqammaviusut naapertorlungit, paasissutissat nutaat Selvstyre-imiit saqqummiunneqarsimattillungit kommunalbestyrelse-imut ingerlatinneqartassapput.

Naalakkersuisup allangaani qulequttat pingasut sinneri, allaffissornermi PPV-mullu najoqqutassat, aserfallatsaaliuinermi kinguaattoorutit isumangineqarnissaannut pilersaarut, qanitamiittumik tunngaveqarnissap qulakkeerneqarnissaanut pilersaarut borgmesterit ataatsimiinnerminni eqqartussavaat Naalakkersuisunullu ataatsimoortumik akissuteqarnermi qulequttat allaaserineqassallutik. Kommunalbestyrelse akissutaasut pillungit ilisimatinneqarumaarpoq.

Inatsisitigut tunngavigisat allagaatillu toqqammavissiisut:

* Kommunit aqunneqarnerat pillugu Inatsisartut inatsisaat nr. 29, 17. november 2017-imeersoq

Aningaasaqarnermi kingunerisinnaasat:

Siuliani nassuiarneqartutut inissiat kommunip pigisaatut ingerlatseqatigiiffimmut, aningaasatigut pissutsinik aqutsisuusumut tunniunneqarumaarput. *Isumalluutinik tunngaveqartumik* iluarsiissut toqqarneqassappat kommunip inissiaataasa aserfallatsaaliornissaannut maannakkut aningaasaliissutaasoq siunissami aaqqiissummut naleqqiullugu allaaneruallaassannginnersoq aqutsisut allattoqarfiata nalilissavaa.

Toqqaannartumik kommune karsianut una suliaq aningaasatingut kinguneqassanngilaq, ataavartumik Selvstyre-imiit paasissutissat tunniussuuneqartillungit kommunalbestyrelse-imut ingerlatinneqartassapput. Alloriarnerit suulluunniit kommunalbestyrelse-imit ingerlanneqartassapput aalianginnginnermilu paasissutissat sukumiisut saqqimmiunneqartassapput.

Suliamik isumaginninneq:

Aningaasaqarnermut Ataatsimiititaliaq

Kommunalbestyrelse

Aningaasaqarnermi Ataatsimiititaliami aaliangerneq:

*Allattoqarfiup Aningaasaqarnermut Ataatsimiititaliamut inassutigaa*

*Inissiat tunniunneqassappata kommunip inissiaataanik ingerlatsinissamut isumalluutinik tunngaveqartumik iluserisaq tunngaviussasoq.*

Aaliangerneq

Kisitsisit eqqortut ineqarnermut sukumiisumik kommunalbestyrelse saqqummiunneqarnissaat ataatsimiititaliamit saqqummiunneqarput. Allaffissornermi aaqqissuussinerit sulisunut inissaqartitsinerit aamma sukumiisumik saqqimmiunneqassapput.

Toqqarneqarpoq kommune nammineerluni ingerlatsineq toqqammavingissangaa.

I**nassuteqaat:**

Aningaasaqarnermi Ataatsimiititaliap Kommunalbestyrelse-imut inassutingaa

Aningaasaqarnermi Ataatsimiititaliami aaliangerneq ilalerneqassasoq

Ilanngussat:

Bilag 001-01: Ineqarnermut Attaveqarnermullu Naalakkersuisoqarfimmit allakkat

Bilag 001-02: Pinginnittuunermut ilusit assingiinngittut

Bilag 001-03: Naalakkersuinikkut Ataqatingiissaarisoqatigiit ataatsimiinnerani paasissutissat saqqummiunneqartut

**Aalajangiineq:**

|  |
| --- |
| **Inassuteqaat akuerineqarpoq.** |

|  |  |  |  |
| --- | --- | --- | --- |
| **Sag nr.** | **Sammisaq** | **Bilag nr.** | **002** |
| **KOM 21-002** | **Thulefondip malittarisassaanik allannguineq** | **Journal nr.** |  |

Uteqqiineq:

Thulefondi malittarisassaqarpoq, taakkualu 2003-mi akuerineqarsimapput. Ukiut 18-it ingerlapput, Qaanaap Kommunia atorunnaarpoq malittarisassallu tulluussartariaqalerput.

Allattoqarfik Thulefondip malittarisassaani aaliangersakkat ataasiakkaat ullumikkumut tulluussarneqarnissaannik siunnersuuteqarpoq. Uani suliami kommunalbestyrelse aaliangiiffigissuaa allannguutissatut siunersuutit akueriniarnerlungit.

Suliap saqqummiunnera:

Thulefondi aningaasaateqarfiit allat assingalugit malittarisassaqarpoq. Ullumikkut Thulefondip malittarisassai 2003-mi suliarineqarsimasut pisortatingoortumik atuupput, taakkualu civilstyrelsen-imi nalunaarsorneqarsimallutik.

Aningaasateqarfiup siunertaa

Thulefondip siunertaraa Pituffimmi eqqaaviup US Airforcep atorsimasaa pillugu avatagiisit eqqarsaatingalugit suliniuteqarnernut aningaasaleeqataanissaq.

Aningaasaliissutit tunniunneqartassapput ineriartornermut, aallarnisaanermut ingerlatanilu Qaanaap Kommuniani suliniuteqarnernut pitsaasumik siumullu isigisumik ineriartortitseqataasinnaasunut.

Aningaasaatilli Qaanaap Kommuniata ingerlanneqarneranut nalinginnaasumik aningaasalersuinermut atorneqarsinnaanngillat.

Aningaasaateqarfillu Kalaallit Nunaanni Nuummi najugaqarfeqarpoq.

Siulersuisoqarneq

Aningaasaateqarfik siulersuisuni ilaasortanik sisamaasunik siulersorneqarpoq, ilaasortat marluk Namminersornerullutik Oqartussanit toqqarneqartarput, aappaalu siulittaasuussalluni. Ilaasortat marluk Qaanaap Kommunianit toqqarneqassapput, ilaasortallu aappaa siulersuisuni siulittaasup tulliussalluni. Sinniisussallu toqqarneqassallutik. Kommunaldirektøri taaseqataasinnaatitaanani ataatsimeeqataasassaaq.

Malittarisassami aaqqissuussaaneq

Aningaasaateqarfik peqatigiiffittulli imminut pigisuuvoq nammineq ingerlalluni. Malittarisassallu allanngortinneqarsinnaallutik siulersuisuni ilaasortat ikinnerpaamik pingasut akuersillutik taaseqataanerisigut Naalakkersuisullu akuerseqataanerisigut.

Thulefondimi malittarisassat 2003-mi aaliangersarneqarsimasut qulaani taakkartorneqartutuut suli maannamut allanngortinneqarsimanngillat. Ukiut 18 ingerlareerput pissutsillu allanngorsimapput, soorlu Qaanaap Kommunia atorunnaarnikuuvoq, taamaammat malittarisassami aaliangersakkat ullumikkumut tulluussartariaqalersimapput.

*Iluarsiinissamut siunnersuut – sammisanut tunngatillugu nalilersuineq*

Qulequttami uani ersersinneqassapput malittarisassat sorliit tulluussarneqarniarnersut. Allannguutissat arlaqarput uanilu pingaarnertut allannguutaasussat ersarissarneqarput.

1. Avannaata Kommunia atuutilernikuummat Thulefondip najugaqarfia Nuummiit Avannaata Kommunianut nuunneqarpoq
2. Aningaasaateqarfiup siunertaa naapertorlungu Qaanaami avanersuarmilu nunaqarfinni aningaasaliisarnissaq
3. Aningaasaliinerit inunnut ataasiakkaanut eqimattanulluunniit soorlu peqatigiiffinnut tunniunneqarsinnaassapput
4. Siulersuisut kommunalbestyrelse-ip qiningaaffianni atuuttassapput
5. Siulersuisut arfineq marluupput ukuullutillu, borgmester, kommunaldirektør, Qaanaami avanersuullu nunaqarfiini kommunalbestyrelse-imi ilaasortat. Inunnguuseralungu ilaasortat sumiiffinni taakkartorneqartuni aallartitaasussanik inassuteqassapput, taakkualu kommunalbestyrelse-imit akuerineqassapput. Aallartitaasoq tassani nunaqarfimmeeqqissaartariaqanngilaq, kisianni sumiiffiup soqutingisaanut suliniuteqarluni ingerlatsinissaa qulakkeerneqassooq.

Siulittaasoq siulersuisunit toqqarneqartassooq

1. Nalinginnaasumik Qaanaami allaffimmi pisortaq Thulefondimut allattaassooq
2. Naattorsuutit akisussaaffiup iluani suleriutsit naapertorlungit ingerlanneqassapput kommune-llu kukkunersiuisui sulinermi atorneqassapput
3. Namminersorlutik Oqartussat aningaasaateqarfimmut nakkutilliisuupput

*Ingerlariaqqinnissaq*

Malittarisassat allannguutissatut siunnersuutingineqartut bilag-itut ilanngunneqarput. Allannguutissatut siunnersuutit akuerineqarpata Namminersorlutik Oqartussat ilisimatinneqassapput, erseqqisaatingerusupparput december-imi Namminersorlutik Oqartussat allannguutissat pillungit ataatsimeeqatingineqarsimammata, ataatsimiinnermilu allannguutissanut oqaaseqartoqanngilaq.

Malittarisassat akuerineqarpata Danmark-imi Civilstyrelse-mut nalunaarutingineqassapput aattaallu uani pisortatingoortumik atuutilissapput.

Aningaasaqarnermi kingunerisinnaasat:

Suliaq aningaasatingut kinguneqassanngilaq missingersuutit naapertorlungit ingerlanneqarmat.

Inatsisitingut sinaakkutatingullu toqqammaviit

* Aningaasaateqarfiit peqatigiiffiillu ilaat aalajagersimasut pillungit inatsissip Kalaallit Nunaanni atortuulersinneqarnissaanik Peqqussut nr. 917 af 15. december

Suliamik isumaginninneq:

Aningaasaqarnermut Ataatsimiititaliaq

Kommunalbestyrelse

Aningaasaqarnermi Ataatsimiititaliami aaliangerneq:

*Allattoqarfiup Aningaasaqarnermut Ataatsmiititaliamut inassutingaa*

*Malittarisassami aaliangersakkat taakkartorneqartut allanngortinneqarnissaanut siunnersuut akuerineqassasoq*

Aaliangerneq

Inassuteqaat akuerineqarpoq.

I**nassuteqaat:**

Aningaasaqarnermi Ataatsimiititaliap Kommunalbestyrelse-imut inassutingaa

Aningaasaqarnermi Ataatsimiititaliami aaliangerneq ilalerneqassasoq

Ilanngussat:

Bilag 002-01: Malittarisassatut siunnersuutit

Bilag 002-02: Malittarisassat 2003-meersut

Bilag 002-03: Inatsisilerituup misissuinerani paasissutissat

**Aalajangiineq:**

|  |
| --- |
| **Inassuteqaat akuerineqarpoq.** |

|  |  |  |  |
| --- | --- | --- | --- |
| **Suliaq nr.** | **Pineqartoq** | **Ilanng. nr.** | **003** |
| **KOM 21-003** | **Oqaluuserisassatut siunnersuut** | **Journal nr.** |  |

Uteqqiineq:

Kommunalbestyrelse-imi ilaasortat siunnersuutitik allaffimmut ingerlatittarpaat, suliallu qanoq ingerlanissaannik allattoqarfik nassuiaasarpoq.

Uani suliami kommunalbestyrelse ilisimatinneqarpoq siunnersuutit qanoq allaffissornermi ingerlaqqissasut.

Suliap saqqummiunnera:

Kommunalbestyrelse ilaasortat siunnersuutaat suliarineqartussat ataatsimiititaliamut ersarissarneqarput.

**#1 Palle Jerimiassen (S)**

Kræftimik eqqungaasimasunut suleriusissamik suliaqartoqarnissaanik siunnersuut.

Borgmesteritut issianninni arlaleriarlunga saaffiginnissutinik pisarnikuuvunga ilaqutariit akornanni kræftimik eqqungaasoqarsimatillugu ikiorserneqarniarnermikkut ilungersuuteqartunik. Ilaatigut suli kommunimiit suliaq naammassineqanngitsoq kræfterluni nappaateqartoq ajoraluartumik toqukkut qimaguttarpoq tamannalu ilaqutaasunut assut misingissutitsikkut  annernartarpoq akueriuminaallunilu.

Nappaateqartup nappaateqarnerminik nalunaarfigineqarneraniit sullissineq pitsaasumik nalorninartoqanngitsumillu kommunimiit ingerlanneqartarnissaa pisariaqarluinnarpoq, taamaatsumik siunnersuutigaara Avannaata kommuniani suleriusissanik suliaqartariaqartugut.

Suleriusissaq aallartittassaaq sullinneqartussaq siullermeerluni saaffiginninneraniit, tassanilu suleriutsimi ersarissumik allaqqassaaq suut suleriutsit atorlugit sullinneqartussaq ikiorneqassanersoq aamma iliuusissanik periarfissanillu ersarissunik nassuiaatinik suleriusissaq imaqassaaq. Sullinneqartussaq qitiutillugu sulineq ingerlanneqassaaq aamma aporfilersuutaasinnaasut piiarneqassapput taamaasilluni sullinneqartussaq kommunitta iluani sumiluunniit najungaqaraluaruni assingiimmik sullinneqarnissaa qulakkeerneqassammat.

Ilaqutariit nappaassuarmik eqqorneqarsimasut aamma nappaateqartup piartornerani ikiorneqarnissaannut ersarissumik suleriusissamik aamma peqalernissarput uani siunnersuut tunngavigalugu suliaqartoqassooq, tassani pingaartillugu ilaqutaasut kommunitsinnut saaffiginnikkunik ingerlaannaq ikiorserneqarnissaat qulakkeerusullugu. Ilaqutaasut tassunga killittoqartillugu nukissaqanngillat systemimut sorsunnissaminnut taamaatsumik suleriutsit aamma uani ersarissut pisariaqarput assingiitsuunissaat qulakkeerneqassasoq.

Kommunimi sulisugut imaluunniit taakkua ilaqutaannit kræftimik eqqungaasoqartillugu paasinikuuara kommunimi immikkoortortaqarfiit assingiinngitsunik suleriuseqartut apeqqutaalluinnartarluni immikkoortortaqarfimmi pisortaasoq/aqutsisuusoq qanoq iliuuseqarnersoq, taamaattumik sulisugut eqqarsaatigalugit qulaani allaaserisara tunngavigalugu aamma assingiimmik ikiorserneqartarnissaat pisariaqarluinnarpoq taamaattumik  suleriusissamik sanasoqassasoq siunnersuutigaara aamma.

**Ingerlaqqinnissaq:** Suliassaq Ilaqutareeqarnermut Ataatsimiititaliamut suliakkiunneqassooq.

**Naammassereersimanissaa:** Kingusinnerpaamik Ilaqutareeqarnerup Ataatsimiititaliap februarimi ataatsimiinnissaanut qaqinneqassooq.

**#Ilaasortat sinneri**

Ilaasortat siunnersuutingisimasai imaluunniit apeqqutingisimasai suliarineqarlutik naammassineqarsimapput imaluunnit suliarineqarput.

*Ingerlariaqqinnissaq*

Qulaani siunnersuut taakkartorneqartoq allattoqqarfimmi suliakkiissutaavoq naammassereernissaanullu ullut killiliunneqartut naapertorlungit ataatsimiititaliani susassaqartumi saqqummiunneqassalluni.

Aningaasaqarnermi kingunerisinnaasat:

Soqanngilaq.

Inatsisitigut tunngavigisaq, toqqammavissiisutullu allagaatit:

Soqanngilaq.

Suliamik isumaginninneq:

Aningaasaqarnermut Ataatsimiititaliaq

Kommunalbestyrelse

Aningaasaqarnermi Ataatsimiititaliami aaliangerneq:

*Aningaasaqarnermi Ataatsimiititaliamut allattoqarfiup inassutigaa*

*Ataatsimiititaliap ilisimatitsissutit qulaani saqqumminneqartoq tusaatissatut tingussangaa*

Aaliangerneq

Inassuteqaat akuerineqarpoq.

Aningaasatingut ilaqutariinnut attuumassuteqartunut qanoq kinguneqarsinnaaneri tamarmik ilanngunneqassapput soorlu ilisinernut attuumasut.

I**nassuteqaat:**

Aningaasaqarnermi Ataatsimiititaliap Kommunalbestyrelse-imut inassutingaa

Aningaasaqarnermi Ataatsimiititaliami aaliangerneq ilalerneqassasoq

Ilanngussat:

Soqanngilaq

**Aalajangiineq:**

|  |
| --- |
| **Inassuteqaat akuerineqarpoq.****Perululluni nappaatit allat aamma uani pineqarput.** **Inuussutissarsiornermi Ataatsimiititaliamit qulequtaq siusinaartumik soraarnerussutissiat pillungit sammineqassooq.** **Sulisut pillungit økonomiudvalg qulequtaq pillungu suliaqassooq.** **Najungaqarfitsik qimallungu ilaqutaasut toqusoorsimallutik ikiorneqarnissaat misissuiffingineqassooq.** |

Ataatsimiinneq naavoq nal.: 10:04

Atsiorfissaq:

Palle Jerimiassen, (S)

Ane Lone Bagger, (S)

Sakio Fleischer, (S)

Jørgen Kristensen, (S)

Jakob Petersen, (S)

Susanne K. Eliassen, (S)

Ane Marie M. Andersen, (S)

Jens Kristian Therkelsen, (S)

Jens Danielsen, (S)

Karl Markussen, (A)

Aqqaluk Heilmann, (PN)

Aqqalu Jerimiassen, (A)

Anthon Frederiksen, (PN)

Ole Danielsen, (PN)

Bendt B. Kristiansen, (IA)

Regine N. Bidstrup, (IA)

Lena Ravn Davidsen, (D)